
PANEVĖŽIO MIESTO SAVIVALDYBĖS TARYBA

SPRENDIMAS
[bookmark: Pavadinimas][bookmark: Nr]DĖL SAVIVALDYBĖS TARYBOS 2015 M. VASARIO 23 D. SPRENDIMO NR. 1-34 „DĖL MOKĖJIMO UŽ SOCIALINES PASLAUGAS TVARKOS APRAŠO PATVIRTINIMO IR SAVIVALDYBĖS TARYBOS 2010 M. RUGSĖJO 28 D. SPRENDIMO NR. 1-60-13 
1 PUNKTO PRIPAŽINIMO NETEKUSIU GALIOS“ PAKEITIMO

[bookmark: registravimoDataIlga][bookmark: registravimoNr]2022 m. rugsėjo 15 d. Nr. TSP-374
Panevėžys

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 18 straipsnio 1 dalimi, Lietuvos Respublikos socialinių paslaugų įstatymo 13 straipsnio 2 dalimi, 26 straipsnio 3 ir 8 dalimis, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už socialines paslaugas tvarkos aprašo patvirtinimo“, 3 punktu, Panevėžio miesto savivaldybės taryba 
n u s p r e n d ž i a:
1. Pakeisti Mokėjimo už socialines paslaugas tvarkos aprašą, patvirtintą Panevėžio miesto savivaldybės tarybos 2015 m. vasario 23 d. sprendimu Nr. 1-34 „Dėl Mokėjimo už socialines paslaugas tvarkos aprašo patvirtinimo ir Savivaldybės tarybos 2010 m. rugsėjo 28 d. sprendimo 
Nr. 1-60-13 1 punkto pripažinimo netekusiu galios“, taip:
1.1. pakeisti 2 punktą ir jį išdėstyti taip:
„2. Aprašas parengtas vadovaujantis Lietuvos Respublikos socialinių paslaugų įstatymu, Mokėjimo už socialines paslaugas tvarkos aprašu, patvirtintu Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už socialines paslaugas tvarkos aprašo patvirtinimo“, Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ ir kitais teisės aktais, reglamentuojančiais apmokėjimo už socialines paslaugas tvarką.“;
1.2. pakeisti 4 punktą ir jį išdėstyti taip:
„4. Mokėjimo už socialines paslaugas dydis asmeniui (šeimai) nustatomas individualiai, atsižvelgiant į asmens (šeimos) finansines galimybes mokėti už socialines paslaugas ir asmeniui (šeimai) teikiamų socialinių paslaugų rūšį. Prevencinės socialinės paslaugos teikiamos nemokamai.“;
1.3. pakeisti 6, 7 punktus ir juos išdėstyti taip:
„6. Asmens (šeimos) ir Savivaldybės tarpusavio teisės ir pareigos, susijusios su asmens (šeimos) mokėjimu už socialines paslaugas, nustatomos rašytine socialines paslaugas gaunančio asmens ar jo globėjo (rūpintojo) kito teisėto asmens atstovo, ir Savivaldybės sutartimi (toliau – sutartis). Sutartyje nurodoma nustatyta mokėjimo už socialines paslaugas tvarka, Savivaldybės  apskaičiuoto asmens (šeimos) mokėjimo už socialines paslaugas dydžio keitimo atvejai ir informacijos apie Savivaldybės apskaičiuotą asmens (šeimos) mokėjimo už socialines paslaugas dydį (pinigine išraiška) pateikimo socialines paslaugas gaunančiam asmeniui ar jo globėjui (rūpintojui), kitam teisėtam atstovui tvarka.
7. Ilgalaikę, trumpalaikę, dienos socialinę globą ar akredituotas socialinės priežiūros paslaugas teikiančias įstaigas, parinktas atsižvelgiant į socialinių paslaugų gavėjo (globėjo, rūpintojo ar kito teisėto atstovo) prašymą ir interesus arba socialinės globos įstaigas, kurias globėjais (rūpintojais) įstatymų nustatyta tvarka paskiria teismas, Savivaldybė finansuoja tiesiogiai, sudarydama sutartis dėl Panevėžio miesto gyventojams teikiamos ilgalaikės ar trumpalaikės socialinės globos išlaidų kompensavimo ir (ar) socialinės priežiūros (dienos socialinės globos) paslaugų teikimo. Šias sutartis pasirašo Savivaldybės administracijos direktorius ar jo įgaliotas asmuo ir (ar) socialines paslaugas teikiančios įstaigos vadovas ar jo įgaliotas asmuo ir socialines paslaugas gaunantis asmuo, jo globėjas (rūpintojas), kitas teisėtas atstovas, mokėsiantis už socialines paslaugas.“;
1.4. pakeisti 15 punktą ir jį išdėstyti taip:
„15. Asmuo (šeima), kurio(s) pajamos didesnės už valstybės remiamų pajamų dvigubą dydį, per mėnesį už transporto organizavimo paslaugas moka pagal Savivaldybės tarybos patvirtintą kainą, išskyrus:
[bookmark: _Hlk113871503]15.1. asmuo, kurio pajamos didesnės už VRP dvigubą dydį, bet mažesnės už VRP trigubą dydį, už transporto organizavimo paslaugas moka 15 procentų Savivaldybės tarybos patvirtintos kainos;
15.2. asmuo, kurio pajamos didesnės už VRP trigubą dydį, bet mažesnės už VRP keturgubą dydį, už transporto organizavimo paslaugas moka 25 procentų Savivaldybės tarybos patvirtintos kainos;
15.3. asmuo, kurio pajamos didesnės už VRP keturgubą dydį, bet mažesnės už VRP penkiagubą dydį, už transporto organizavimo paslaugas moka 50 procentų Savivaldybės tarybos patvirtintos kainos;
15.4. vienam gyvenančiam asmeniui ar vienam suaugusiam asmeniui su vienu ar daugiau vaikų, mokėjimo už transporto organizavimo paslaugą dydis mažinamas 5 procentais nuo šio Aprašo 15.1–15.3 papunkčiuose nurodytų mokėjimo už transporto organizavimo paslaugas dydžių.“;
1.5. pakeisti 23 punktą ir jį išdėstyti taip:
„23. Asmeniui (šeimai), Lietuvos Respublikos piniginės socialinės paramos nepasiturintiems gyventojams įstatymo nustatyta tvarka gaunančiam (-iai) socialinę pašalpą, arba asmeniui (šeimai), kurio pajamos yra mažesnės už VRP dvigubą dydį, socialinė priežiūra teikiama nemokamai, išskyrus atvejus, kai šis asmuo yra socialinę riziką patiriantis asmuo, kuris ilgiau kaip mėnesį per kalendorinius metus gyvena socialinių paslaugų įstaigoje ir joje gauna apgyvendinimo Nakvynės namuose paslaugas. Tokiu atveju už apgyvendinimo Nakvynės namuose paslaugą asmens mokėjimo dydis yra:
23.1. kai asmuo apgyvendinimo Nakvynės namuose paslaugas gauna nuo 2 iki 12 mėnesių – asmens mokėjimo dydį sudaro 15 procentų asmens pajamų;
23.2. kai asmuo apgyvendinimo Nakvynės namuose paslaugas gauna ilgiau kaip 12 mėnesių – asmens mokėjimo dydį sudaro 20 procentų asmens pajamų.“;
1.6. pakeisti 27 punktą ir jį išdėstyti taip:
„27. Asmeniui (šeimai), kuris (kuri) patiria socialinės rizikos veiksnius, socialinės priežiūros paslaugos (socialinių įgūdžių ugdymo, palaikymo ir (ar) atkūrimo, laikino apnakvindinimo, psichosocialinės pagalbos paslaugos, intensyvi krizių įveikimo pagalba, palydėjimo paslauga jaunuoliams) teikiamos nemokamai.“;
1.7. pakeisti IV skyriaus pavadinimą ir išdėstyti jį taip:
„PAGALBOS PINIGŲ IR KITOS FINANSINĖS PARAMOS MOKĖJIMAS“;
1.8. papildyti 321. punktu ir jį išdėstyti taip:
„321. Vaikus globojančiai šeimynai už 1 vaiko iki 18 metų ir vyresnio, jeigu jis mokosi pagal bendrojo ugdymo programą (įskaitant ir profesinio mokymo įstaigose besimokančius pagal bendrojo ugdymo programą ir pagal bendrojo ugdymo programą kartu su profesinio mokymo programa), bet ne ilgiau iki jam sukaks 21 metai, globą (rūpybą) ar priežiūrą Savivaldybės ir šeimynos sutartimi mokama:
[bookmark: part_64a3076d015b4f77b092bfd1ae8f2a12]321.1. nuo gimimo iki 3 metų amžiaus skiriama 4 bazinių socialinių išmokų dydžio išmoka per mėnesį;
[bookmark: part_2a56c7003fc849e88bce0043fd9fb8ee]321.2. nuo 3 iki 12 metų amžiaus skiriama 6 bazinių socialinių išmokų dydžio išmoka per mėnesį;
[bookmark: part_22af8666889e4f5ab32fcf8efd570e91]321.3. nuo 12 iki 18 metų amžiaus skiriama 8 bazinių socialinių išmokų dydžio išmoka per mėnesį;
[bookmark: part_9e8a12782c824a2a859aac9a6ba92e73]              321.4. už vaiką, kuriam nustatytas neįgalumo lygis, skiriama 10 bazinių socialinių išmokų dydžio išmoka per mėnesį.“.
2. Nustatyti, kad šis sprendimas skelbiamas Teisės aktų registre ir Panevėžio miesto savivaldybės interneto svetainėje.
3.  Nustatyti, kad šis sprendimas įsigalioja 2022 m. lapkričio 1 d.
4.  Nustatyti, kad 321. punktas įsigalioja 2022 m. spalio 1 d.


Savivaldybės meras	                                                                              Rytis Mykolas Račkauskas

